CELEX: 32013D0137
Language: hu
Date: 2013-03-15 00:00:00
Title: 2013/137/EU: A Bizottság végrehajtási határozata ( 2013. március 15. ) a BSE előfordulásának hatósági megállapítását követően a veszélyeztetett szarvasmarhafélék termékeny élettartamuk végéig való spanyolországi felhasználásának engedélyezéséről (az értesítés a C(2013) 1473. számú dokumentummal történt)

19.3.2013   
            
            
               HU
            
            
               Az Európai Unió Hivatalos Lapja
            
            
               L 75/37
            
         A BIZOTTSÁG VÉGREHAJTÁSI HATÁROZATA
   (2013. március 15.)
   a BSE előfordulásának hatósági megállapítását követően a veszélyeztetett szarvasmarhafélék termékeny élettartamuk végéig való spanyolországi felhasználásának engedélyezéséről
   (az értesítés a C(2013) 1473. számú dokumentummal történt)
   (Csak a spanyol nyelvű szöveg hiteles)
   (2013/137/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló, 2001. május 22-i 999/2001/EK európai parlamenti és tanácsi rendeletre (1) és különösen annak 13. cikke (1) bekezdésének második albekezdésére,
   mivel:
   
               (1)
            
            
               A 999/2001/EK rendelet szabályokat határoz meg az állatokban előforduló fertőző szivacsos agyvelőbántalmak (a továbbiakban: TSE-k) megelőzésére, az ellenük való védekezésre és a felszámolásukra. A rendelet 13. cikke (1) bekezdésének első albekezdése meghatározza a TSE előfordulásának hatósági megállapítása esetén a felszámolására alkalmazandó intézkedéseket. Ezen intézkedések főként a fertőzött állatokkal fennálló járványügyi kapcsolat alapján veszélyeztetettnek minősített állatok (a továbbiakban: veszélyeztetett szarvasmarhafélék) leölésében, illetve az ezekből származó állati eredetű termékek teljes megsemmisítésében állnak.
            
         
               (2)
            
            
               Spanyolország kérelmet nyújtott be a Bizottsághoz, hogy az határozatban engedélyezze a veszélyeztetett szarvasmarhafélék termékeny élettartamuk végéig való felhasználását, a 999/2001/EK rendelet 13. cikke (1) bekezdése első albekezdésének c) pontjától eltérve.
            
         
               (3)
            
            
               A Spanyolország által benyújtott ellenőrző intézkedések olyan szigorú szállítási korlátozást és nyomonkövethetőségi követelményeket tartalmaznak a szarvasmarhafélékre vonatkozóan, hogy nem veszélyeztetik az emberi és állati egészség védelmének jelenlegi mértékét.
            
         
               (4)
            
            
               A kedvező eredménnyel záruló kockázatfelmérés alapján ezért Spanyolország számára engedélyezni kell a veszélyeztetett szarvasmarhafélék termékeny élettartamuk végéig való felhasználását, amennyiben teljesülnek bizonyos feltételek.
            
         
               (5)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   (1)   A 999/2001/EK rendelet 13. cikke (1) bekezdése első albekezdésének c) pontjától eltérve Spanyolország az e cikk (2) és (3) bekezdésében előírt feltételek mellett termékeny élettartamuk végéig felhasználhatja az említett rendelet VII. melléklete 1. pontja a) alpontjának második és harmadik francia bekezdésében említett szarvasmarhaféléket.
   (2)   Spanyolország biztosítja, hogy az (1) bekezdésben említett szarvasmarhaféléket:
   
               a)
            
            
               folyamatosan nyomon lehessen követni az 1760/2000/EK európai parlamenti és tanácsi rendelet (2) 5. cikkében előírt számítógépes adatbázisban;
            
         
               b)
            
            
               csak hatósági felügyelet mellett és megsemmisítés céljából szállítsák el a gazdaságból;
            
         
               c)
            
            
               ne szállítsák másik tagállamba vagy exportálják harmadik országba.
            
         (3)   Spanyolország e határozat helyes végrehajtásának ellenőrzése céljából rendszeres ellenőrzéseket végez.
   2. cikk
   Ennek a határozatnak a Spanyol Királyság a címzettje.
   
      Kelt Brüsszelben, 2013. március 15-én.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 147., 2001.5.31., 1. o.
   
      (2)  HL L 204., 2000.8.11., 1. o.